На основу члaнa 25. тачка 3 Закона о локалним изборима („Службени гласник РС“, број 14/22), и члaнa. 7. стaв. 1. тачка. 3) Пословника Градске изборне комисије града Врања („Службени гласник града Врања“, број 6/22), Градска изборна комисија града Врања, на седници одржаној 04.11.2023.године, донела је

**Р О К О В Н И К**

**ЗА ВРШЕЊЕ ИЗБОРНИХ РАДЊИ У ПОСТУПКУ СПРОВОЂЕЊА ИЗБОРА**

**ЗА ОДБОРНИКЕ СКУПШТИНЕ ГРАДА ВРАЊА**

**РАСПИСАНИХ ЗА 17. ДЕЦЕМБАР 2023.ГОДИНЕ**

**1.** Рокови за извршење изборних радњи у поступку спровођења избора за одборнике Скупштине града Врања, расписаних за 17. децембар 2023.год утврђени су у складу са:

- Одлуком о расписивању избора за одборнике скупштина градова и скупштина општина у Републици Србији („Службени гласник РС“, бр.95/23);

**-**Законом о локалним изборима („Службени гласник РС“, број 14/22);

-Законом о избору народних посланика („Службени гласник РС“, 14/22);

-Законом о јединственом бирачком списку („Службени гласник РС“, број 104/09 и 99/11);

 -Упутством за предлагање лица у бирачке одборе за провођење гласања на изборима за народне посланике („Службени гласник РС“, број 91/23-пречишћен текст).

-Упутством о начину одређивања бирачких места („Службени гласник РС“, број 91/23- пречишћен текст).

-Упутством о јединственим стандардима за изборни материјал („Службени гласник РС“, број 91/23-пречишћен текст).

-Упутсвом о примопредаји изборног материјала пре и после гласања („Службени гласник РС“, број 91/23-пречишћен текст).

2. Одлука о расписивању избора за одборнике скупштина градова ступила је на снагу даном објављивања, 1. новембра 2023.год.

 Одлуком је одређено да ће се избори за одборнике скупштина градова и скупштина општина у Републици Србији одржати 17. децембра 2023.године.

3. Према прописима из тачке 1.овог роковника, рокови су следећи:

|  |  |  |
| --- | --- | --- |
| **Редни****број** |  **Радња** |  **Рок** |

***I ОБРАСЦИ И ЈЕДИНСТВЕНИ СТАНДАРДИ***

|  |  |  |
| --- | --- | --- |
| 1. | Прописивање садржине и облика образаца и правила за спровођење изборних радњи и стављање на располагању јавности | Најкасније 3 дана од дана расписивања |
|  |  |  |

***II ДЕО ЈЕДИНСТВЕНОГ БИРАЧКОГ СПИСКА ЗА ПОДРУЧЈЕ ГРАДА ВРАЊА***

|  |  |  |
| --- | --- | --- |
| 2. | Излагање дела бирачког списка за подручје Града Врања и обавештавање грађана да од Градске управе Града Врања могу до закључења бирачког списка захтевати доношење решења на којима се заснивају промене у бирачком списку (чл. 14.ст. 1. Закона о јединственом бирачком списку и тач. 10. Упутства за спровођење Закона о јединственом бирачком списку) | од 02. новембра (дан после расписивања избора) |

|  |  |  |
| --- | --- | --- |
| 3. | Подношење захтева Градској управи Града Врања за упис бирача у бирачки списак, односно промене у бирачком списку, до закључења бирачког списка (чл. 5.ст.1. и чл. 10. ст. 1. Закона о јединственом бирачком списку) |  до 01.12. у 24 часа – закључење бирачког списка |
| 4.  | Подношење захтева Министарству државне управе и локалне самоуправе за упис бирача у бирачки списак, односно промене у бирачком списку, по његовом закључењу ( чл. 5.ст.1. и чл. 10. ст. 1. Закона о јединственом бирачком списку) | од 02.12. до 13.12. у 24 часа  |
| 5.  | Право увида и подношење захтева за промену у бирачком списку од стране подносиоца проглашене изборне листе или лица које он овласти (чл. 21. Закона о јединственом бирачком списку и тачка 9. ст. 5. Упутства за спровођење Закона о јединственом бирачком списку) | од проглашења изборне листе до 13.12. у 24 часа |
| 6. | Подношење захтева Градској управи Града Врања да се у бирачки списак упише податак да ће бирач на предстојећим изборима гласати према месту боравишта у земљи/ако је место боравишта на подручју града Врања ( чл. 15. Закона о јединственом бирачком списку)- за изборе за народне посланике | најкасније пет дана пре дана закључења бирачког списка, односно најкасније до 25.11. у 24 часа |
| 7.  | Достављање података потребних за припремање посебних извода из бирачког списка о бирачима који су на одслужење војног рака, на војној вежби или на школовању у јединицама или установама Војске Србије, односно о бирачима који су на извшењу заводских санкција или у притвору | Најкасније 27. новембра |
| 8. | Подношење захтева да се у бирачки списак упише податак да ће бирач гласати у иностранству | Најкасније 25. новембар |
| 9. | Доношење решења о Закључењу бирачког списка и утврђивање укупног броја бирача (чл. 17. ст. 1. Закона о јединственом бирачком списку) | 15 дана пре дана избора, односно 01.12. у 24 часа |
| 10. | Достављање решења о закључењу бирачког списка Градској изборној комисији (чл. 17.ст.2. Закона о јединственом бирачком списку) | најкасније у року од 24 часа од часа доношења решења, односно најкасније 02.12. у 24 часа |
| 11. | Објављивање укупног броја бирача у „Службеном гласнику Града Врања“ (чл. 18. Закона о јединственом бирачком списку) | одмах по добијању решења о закључењу бирачког списка |
| 12. | Достављање Градској изборној комији оверени извод из бирачког списка (чл. 19. ст. 1. Закона о јединственом бирачком списку) | у року од 48 часоваод доношења решења о закључењу бирачког списка, односно најкасније 03.12. у 24 часа |
| 13. | Пријем у Градској изборној комисији решења Министарства државне управе и локалне самоуправе на којима се заснивају промене у бирачком списку по закључењу бирачког списка (чл. 20.ст.2. Закона о јединственом бирачком списку) | најкасније 14.12. у 24 часа |
| 14. | Утврђивање и објављивање у „Службеном гласнику града Врања“ коначног броја бирача (чл. 20.ст.2. Закона о јединственом бирачком списку) | одмах по уносу у изводе из бирачког списка решења о упису бирача у бирачки списак или решења о променама у бирачком списку по закључењу бирачког списка |

***III. БИРАЧКА МЕСТА***

|  |  |  |
| --- | --- | --- |
| 15.  | Разврставање бирача на бирачка места за Град Врање од стране Градске управе | до закључења бирачког списка, односно до 01.12 у 24 часа |
| 16. | Разврставање бирача на бирачка места за Град Врање од стране Министарства за државну управу и локалну самоуправу | по закључењу бирачког списка, односно од 02.12. |

***IV. БИРАЧКИ ОДБОРИ У СТАЛНОМ САСТАВУ***

|  |  |  |
| --- | --- | --- |
| 17.  | Именовање бирачких одбора у сталном саставу (чл. 34.став1. Закона о избору народних посланика) | најкасније 10 дана пре дана избора, односно најкасније до 06.12. у 24 часа |
| 18. | Предлог за Именовање бирачких одбора у сталном саставу (чл. 34.ст. 2. Закона о избору народних посланика | најкасније 15 дана пре дана избора, односно најкасније до 01.12. у 24 часа |

***V. ОРГАНИ ЗА СПРОВОЂЕЊЕ ИЗБОРА У ПРОШИРЕНОМ САСТАВУ***

|  |  |  |
| --- | --- | --- |
| 19. | Достављање предлога подносиоца проглашене изборне листе за члана и заменика члана локалне изборне комисије у проширеном саставу (чл. 30.ст.1 Закона о избору народних посланика и чл. 23. ст. 1. Закона о локалним изборима) | Најкасније 7 дана пре одржавања избора, односно 09.12. у 24 часа |
| 20. | Доношење решења о предлогу за члана и заменика члана локалне изборне комисије у проширеном саставу (чл. 30.ст.2 Закона о избору народних посланика и чл. 23. ст. 2. Закона о локалним изборима) | у року од 24 часа од дана пријема предлога |

***VI ИЗБОРНА ЛИСТА***

|  |  |  |
| --- | --- | --- |
| 21. | Подношење изборне листе кандидата за одборнике (чл. 40. ст. 1. Закона о локалним изборима) | најкасније 20 дана пре дана избора, односно најкасније 26.11. у 24 часа |
| 22. | Одлучивање о изборној листи ( чл. 74. Закона о избору народних посланика) | најкасније у року од 48 часа од пријема изборне листе |
| 23. | Доношење закључка којим се подносиоцу изборне листе налаже да отклони недостатке за проглашење изборне листе  | у року од 48 часа од пријема изборне листе |
| 24. | Поступање подносиоца изборне листе по закључку којим је наложено да се отклоне недостаци изборне листе | У року од 48 часова од објављивања закључка на веб презентацији Републичке изборне комисије |
| 25. | Доношење Решења о одбијању проглашења изборне након закључка | У року од 24 часа од истека рока за поступање по закључку |
| 26. | Доношење Решења о проглашењу изборне листе  | У року од 48 часа од отклањаа недостатака |
| 27. | Повлачење изборне листе (чл. 81. Закона о избору народних посланика) | најкасније до дана утврђивања збирне изборне листе, односно до 01.12. у 24 часа |
| 28. | Изостављање кандидата за одборника са проглашене изборне листе (члан 82 Закона о избору народних посланика) | Најкасније до дана утврђивања збирне изборне листе |
| 29. | Утврђивање и објављивање збирне изборне листе (чл. 44 став 1 Закона о локалним изборима) | најкасније 15 дана пре дана одржавања избора, односно најкасније 01.12. у 24 часа |
| 30. | Увид овлашћеног лица подносиоца проглашене изборне листе у све поднете изборне листе и документацију изборних листа (чл. 80 став 1 . Закона о избору народндих посланика) | у року од 48 часова од дана објављивања збирне изборне листе |
| 31. | Достављање РИК-у проглашених изборних листи за избор одборника  | одмах по проглашењу изборних листи |
| 32. | Достављање РИКУ-у збирне изборне листе за избор одборника-према Упутству РИК-а | одмах по проглашењу збирне изборне листе, а најкасније  |

***VII СПРОВОЂЕЊЕ ИЗБОРА***

|  |  |  |
| --- | --- | --- |
| 31. | Достављање обавештења бирачима о месту, дану и времену одржавања избора ( чл. 86. ст. 1. Закона о избору народних посланика) | најкасније пет дана пре дана одржавања избора11.12. у 24 часа |
| 32. | Доношење одлуке о утврђивању броја гласачких листића који се штампа („чл.45.ст.2. ЗоИНП и чл.8.ст.2. Упутства о јединсвеним стандардима за изорни материјал) | У року од 24 часа од доношења одлуке о објављивању укупног броја бирача |
| 33. | Предаја изборног материјала бирачким одборима ( чл. 88. ст. 1. Закона о избору народних посланика) | најкасније 24 часа пре дана избора, односно15.12. у 24 часа |
| 34. | „Предизборна тишина“-забрана изборне пропаганде преко средстава јавног информисања и јавних скупова и објављивање процене резулатата избора (чл. 5. ст. 3. Закона о избору народних посланика) | 48 часова пре дана одржавањаизбора и на дан одржавањаизбора до затварањабирачких места, односно од 14.6. у 24 часадо17.12. у 20 часова |
| 35. | Отварање бирачких места и гласање ( чл. 56. ст. 1. Закона о избору народних посланика) | на дан избора од 7 до 20 часова |
| 36. | Пријављивање бирача за гласање ван бирачког места ( чл. 96 ст. 1. Закона о избору народних посланика) | Најраније 72 сата пре одржавања избора, односно од 14.12.,а најкасније на дан избора до 11 часова |

***VIII ПОСМАТРАЧИ***

|  |  |  |
| --- | --- | --- |
| 37. | Подношење пријаве за праћење рада органа за спорвођење избора – домаћи посматрачи (члан161 ст. 1. Закона о избору народних посланика) | 7 дана пре одржавања избора, односно 09.12. у 24 часа |
| 38. | Подношење пријаве за праћење рада органа за спровођење избора – страни посматрачи (члан162 ст. 1. Закона о избору народних посланика) | 10 дана пре одржавање избора, односно 06.12. у 24 |
| 39.  | Издавање овлашћења и легитимација (чл. 163.ст.1. ЗоИНП) | У року од три дана од дана подношења пријава |

***IX УТВРЂИВАЊЕ И ОБЈАВЉИВАЊЕ РЕЗУЛТАТА ИЗБОРА***

|  |  |  |
| --- | --- | --- |
| 40. | Утврђивање резултата гласања на бирачком месту и достављање изборног материјала Градској изборној комисији ( чл. 47. ст. 1. Закона о локалним изборима) | најкасније у року од 12 часова од затварања бирачких места |
| 41. | Контрола записника о раду бирачком одбора (члан 48 Закона о локалним изборима) | Приликом примопредаје изборног материјала након завршетка гласања |
| 42. | Доношење Решења о исправљању записника о раду бирачког одбора (лаке и тешке грешке) | Без одлагања, а најкасније 21. децембра у 20,00 часова |
| 43. | Доношење Решења којим се констатује да се на одређеном бирачком месту не могу утврдити резултати гласања  | Без одлагања, а најкасније 21. у 20,00 часова |
| 44. | Доношење Решења којим се по службеној дужности поништава гласање на бирачком месту | Без одлагања , а најкасније 21. децембра у 20,00 часова |
| 45. | Подношење захтева за контролу записника о раду бирачких одбора са највише 5% бирачких места (члан 52 став 1 Закона о локалним изборима) | У року од 48 часова од затварање бирачких места, до 19.децембра у 20,00 часова |
| 46. | Доношење и објављивање укупног извештаја о резултатима избора ( чл. 59. ст. 1. и став 3 Закона о локалним изборима) | најкасније у року од 96 часова од дана када су затворена бирачка места, односно од дана када су Комисији достављене одлуке о свим поднетим правним средствма |
| 47.  | Доношење решења о исправљању записника о раду бирачког одбора, после контроле записника о раду бирачког одбора од стране чланова ГИК-а, односно конроле записника о раду бирачког одбора по узорку (чл.114.ст.1. ЗоИНП) | Након завршене контроле |
| 48. | Доношење решења ојим се по службеној дужности поништава гласање на бирачком месту, после контроле записника о раду бирачког одбора од стране чланова ГИК-а. Односно контроле записника по узорку (чл.114.ст.2. ЗоИНП) | Након завршене контроле |
| 49. | Доношење и 0бјављивање укупног извештаја о резултатима избора за свако бирачко место на веб презентацији  | у року од 96 часова од затварања бирачких места |
| 50. | Увид подносилаца проглашених изборних листа и кандидата за одборнике у изборни материјал (члан 54 став 1 Закона о избору народних посланика) | у року од пет дана од дана одржавања избора, до 22.деценбра у 24,00 часова |
| 51. | Поновни избори на бирачким местима на којима изборни поступак није спроведен у складу са законом (члан 117 став 4 Закона о избору народних посланика) | у року од 10 дана од дана доношења решења о спровођењу поновног поступка. |

***X ЗАШТИТА ИЗБОРНОГ ПРАВА***

|  |  |  |
| --- | --- | --- |
| 52. | Подношење приговора подносиоца предлога за именовање члана и заменика члана Градске изборне комисије у проширеном саставу против решења о одбијању или одбацивању тог предлога (чл. 24.став 1. Закона о локалним изборима) | у року од 48 часа од објављивања решења на веб - презентцији |
| 53. | Подношење приговора подносиоца проглашене изборне листе, регистроване политичке странке и бирача против Решења о именовању члана и заменика члана Градске изборне комисије у проширеном саставу(чл. 24.став 2. Закона о локалним изборима) | у року од 48 часа од објављивања решења на веб - презентцији |
| 54 | Подношење приговора подносиоца предлога против решења о одбијању или одбацивању предлога за именовање члана, односно заменика члана бирачког одбора(чл. 32.став 1. Закона о локалним изборима) | у року од 48 часа од објављивања решења на веб - презентцији |
| 55 | Подношење приговора подносиоца изборне листе против решења о одбијању проглашења изборне листе или решења о одбацивању изборне листе (чл. 79 .став 1. Закона о избору народних посланика) | у року од 48 часа од објављивања решења на веб - презентцији |
| 56 | Подношење приговора подносиоца проглашене изборне листе против одлуке о утврђивању збирне изборне листе (чл. 84 .став 1. Закона о избору народних посланика) | у року од 48 часа од објављивања решења на веб - презентцији |
| 57 | Подношење приговора подносиоца захтева за контролу записника о раду бирачког одбора по узорку против решења којим је одбијен или одбачен тај захтев (члан 52 став 4 Закона о локалним изборима) | у року од 48 часа од објављивања решења на веб - презентцији |
| 58 | Подношења приговора подносиоца проглашене избоне листе и бирача који је уписан у извод из бирачког списка на бирачком месту, против решења којим се констатује да се на бирачком месту не могу утврдити резултати гласања (члан 55 став 3 Закона о локалним изборима) | у року од 72 часа од објављивања решења на веб - презентцији |
| 59 | Подношење приговора подносиоца проглашене изборне листе због неправилности током спровођења гласања(члан 57 став 1 Закона о локалним изборима) | у року од 72 часа од затварања бирачког места  |
| 60 | Доношење и објављивање решења по приговору (члан 57 став 3 Закона о локалним изборима) | у року од 72 часа од пријема приговора |
|  | ЖАЛБА |  |
| 61 | Жалба подносиоца приговора Вишем суду против решења Градске изборне комисије којим је одбачен или одбијен приговор(члан 85 став 1 Закона о локалним изборима) | у року од 72 часа од објављивања решења на веб - презентцији |
| 62 | Жалба подносиоца приговора Вишем суду због тога што Градска изборна комисија није одлучила по приговору (члан 85 став 2 Закона о локалним изборима) | У року од 72 часа од истека рока у коме је требало да буде донета одлука о приговору |
| 63 | Достављање жалбе са списима предмета Вишем суду (члан 86 став 1 Закона о локалним изборима) | У року од 24 часа од пријема жалбе |
| 64 | Доношење одлуке Вишег суда по жалби (члан 86 став 2 Закона о локалним изборима) | У року од 72 часа од пријема жалбе са списима |

***XI ДОДЕЛА МАНДАТА И ИЗДАВАЊЕ УВЕРЕЊА О ИЗБОРУ ЗА ОДБОРНИКЕ***

|  |  |  |
| --- | --- | --- |
| 65. | Додељивање мандата кандидатима за одборнике ( чл. 86. Закона о локалним изборима) | у року од 7 дана од дана објављивања укупних резултата избора |
| 66. | Издавање уверења о избору за одборника | одмах по додели мандата |

***XIIПОДНОШЕЊЕ ИЗВЕШТАЈА СКУПШТИНИ О СПРОВЕДЕНИМ ИЗБОРИМА***

|  |  |  |
| --- | --- | --- |
| 67 | Подношење извештаја Скупштини Града о спроведеним изборима (25.ст.1.тач.19. Закона о локалним изборима) | На конститутивној седници скупштине града Врања |

 ***XIII ОБЈАВЉИВАЊЕ РОКОВНИКА***

Роковник објавити у „Службеном гласнику Града Врања“, на званичној интернет презентацији Града Врања и веб презентацији Републичке изборне комисије.

**ГРАДСКА ИЗБОРНА КОМИСИЈА ГРАДА ВРАЊА**

 **Број: 013-13/2023-10**

**У Врању ,04.новембр 2023. године**

 **ПРЕДСЕДНИК КОМИСИЈЕ,**

 **Новица Станисављевић**